stanford-oval/wikipedia huggingface dataset:
จักรพันธุ์ โปษยกฤต
การทำงาน

อาจารย์จักรพันธุ์ เคยเป็นพระอาจารย์พิเศษถวายการสอนวิชาจิตรกรรมให้กับทูลกระหม่อมหญิงอุบลรัตนราชกัญญา สิริวัฒนาพรรณวดี  และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ  สยามบรมราชกุมารีระหว่างปี พ.ศ. 2509 ต่อมาในปี พ.ศ. 2512-2517 เป็นอาจารย์พิเศษสอนวิชาศิลปะไทย คณะมัณฑนศิลป์ มหาวิทยาลัยศิลปากร  จากปี พ.ศ. 2510 จนถึงปัจจุบัน เป็นศิลปินอิสระ ทำงานจิตรกรรม งานหุ่นไทย และงานวิจิตรศิลป์อื่น ๆ อาจารย์จักรพันธุ์ได้ก่อตั้งและดำรงตำแหน่งประธานมูลนิธิจักรพันธุ์ โปษยกฤต ซึ่งเป็นพิพิธภัณฑ์ รวบรวมงานช่างอันทรงคุณค่าตั้งแต่สมัยโบราณและงานช่างสกุลหนึ่งในรัชกาลที่ 9 เป็นสถานที่ทำงานของประธานมูลนิธิ ศิลปินแห่งชาติ และศิลปินพื้นบ้านดีเด่น ระดับปรมาจารย์ถึง 5 ท่าน ซึ่งทั้ง 5 ท่าน อาจารย์จักรพันธุ์ได้เขียนไว้ในหนังสือ คิดถึงครู ได้แก่
คุณครูชื้น สกุลแก้ว  ปรมาจารย์การเชิดหุ่นกระบอก
คุณครูวงษ์ รวมสุข ปรมาจารย์การเชิดหุ่นกระบอก
คุณครูบุญยงค์ เกตุคง ปรมาจารย์การดนตรีไทย
คุณครูบุญยัง เกตุคง ปรมาจารย์การดนตรีไทย
คุณครูจำเนียร ศรีไทยพันธุ์ ปรมาจารย์การดนตรีไทย
ผลงาน

พ.ศ. 2508 การแสดงศิลปกรรมแห่งชาติ ครั้งที่ 16
พ.ศ. 2512 การแสดงศิลปกรรมครั้งที่ 19 และเขียนภาพจิตรกรรมไทยประเพณีเรื่องมโนราห์และ พระลอ เพื่อใช้ประดับพระตำหนักภูพิงค์ราชนิเวศน์
พ.ศ. 2514 การแสดงศิลปกรรมแห่งชาติ ครั้งที่ 20
พ.ศ. 2516–7 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โปรดเกล้าให้เขียนภาพจิตรกรรมไทยประเพณีจากวรรณคดีบนผืนผ้า เพื่อประกอบเป็นพระวิชนี 11 เล่ม
พ.ศ. 2517 การแสดงศิลปกรรมแห่งชาติ ครั้งที่ 22
พ.ศ. 2520 จิตรกรรมไทยประเพณีจากวรรณคดีเรื่องอิเหนา ได้รับการตีพิมพ์บนการ์ดอวยพรปีใหม่ โดยองค์การยูนิเชฟ
งานประติมากรรมไทย เช่น ประติมากรรมรูปเจ้าเงาะกับเด็กเลี้ยงควาย  จากเรื่องสังข์ทอง  พระราชนิพนธ์ในพระบาทสมเด็จพระพุทธเลิศหล้านภาลัย   ที่อุทยานพระบรมราชานุสรณ์พระบาทสมเด็จพระพุทธเลิศหล้านภาลัย อ.อัมพวาจังหวัดสมุทรสงคราม
หุ่นตะเลงพ่าย

หุ่นพระนางสุพรรณกัลยา
หุ่นพระนเรศวรเล่นชนไก่กับพระมหาอุปราชา
หุ่นพระนเรศวรทรงยุทธหัตถี
หุ่นช้างยุทธหัตถี
รางวัลสำคัญ

2508 , 2512 , 2514 , 2517 รางวัลเกียรตินิยมอันดับ 3 เหรียญทองแดง (2508) และ เกียรตินิยมอันดับ 2 เหรียญเงิน การแสดงศิลปกรรมแห่งชาติ (คณะกรรมการโครงการเฉลิมพระเกียรติฯ ศิลปะแห่งรัชกาลที่ 9 และมูลนิธิหอศิลปะแห่งรัชกาลที่ 9 , ม.ป.ป. : 513)
2525 อนุกรรมการผู้ทรงความรู้ทางศิลปะ
2525 นายช่างเอกในรอบ 200 ปี แห่งกรุงรัตนโกสินทร์
2530 ผู้มีผลงานดีเด่น
2531 ได้รับการยกย่องเป็นศิลปินไทยที่มีผลงานดีเด่นและสร้างชื่อให้กับประเทศไทย
2532 ปริญญาศิลปกรรมศาสตรดุษฎีบัณฑิตกิตติมศักดิ์ จุฬาลงกรณ์มหาวิทยาลัย
2532 รางวัลผู้สนับสนุนดีเด่นการอนุรักษ์มรดกไทย คณะกรรมการอำนวยการวันอนุรักษ์มรดกไทย
2533 เป็นผู้ทรงคุณวุฒิด้านศิลปะ กระทรวงศึกษาธิการ
2537 ปริญญาศิลปดุษฎีบัณฑิตกิตติมศักดิ์ มหาวิทยาลัยศิลปากร
2542 เกียรติบัตร กรมศิลปากร
2543 ได้รับการยกย่องเชิดชูเกียรติให้เป็นศิลปินแห่งชาติ สาขาทัศนศิลป์ (วิจิตรศิลป์) สำนักงานคณะกรรมการวัฒนธรรมแห่งชาติ กระทรวงศึกษาธิการ(กรมส่งเสริมวัฒนธรรม กระทรวงวัฒนธรรม ในปัจจุบัน)
ประสบการณ์

ผู้ก่อตั้งและดำรงตำแหน่งประธานมูลนิธิจักรพันธุ์ โปษยกฤต
กรรมการเอไอเอ จำกัด (พ.ศ. 2532-2556)
รองประธานกรรมการบริหารทุนธนชาต (พ.ศ. 2556-2558)
กรรมการบริหารเอไอเอ จำกัด (พ.ศ. 2521-2527)
กรรมการทุนธนชาต (พ.ศ. 2530-2535)
รองกรรมการผู้จัดการใหญ่ทุนธนชาต (พ.ศ. 2518-2520)
กรรมการธนาคารดีบีเอสไทยทนุ (พ.ศ. 2537-2543)
กรรมการธนาคารกรุงศรีอยุธยา (พ.ศ. 2543-2548)
กรรมการธนาคารนครหลวงไทย (พ.ศ. 2511-2527)
กรรมการสหธนาคาร (พ.ศ. 2527-2536)
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2544 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ประเสริฐ ทรัพย์สุนทร

| ประเสริฐ ทรัพย์สุนทร |
| --- | --- |

ข้อมูลส่วนบุคคล
เกิด: 8 พฤษภาคม พ.ศ. 2456 อำเภอกาญจนดิษฐ์ จังหวัดสุราษฎร์ธานี
เสียชีวิต: 25 ธันวาคม พ.ศ. 2537 (81 ปี)
คู่สมรส: อรพิน ทรัพย์สุนทร (สัมฤทธิ์)
บุพการี: มี ทรัพย์สุนทร (บิดา) เกต ทรัพย์สุนทร (มารดา)
อาชีพ: นักการเมืองและนักเขียน
ลายมือชื่อ: 

นายประเสริฐ ทรัพย์สุนทร อดีตสมาชิกสภาผู้แทนราษฎร อดีตกรรมการกลางพรรคคอมมิวนิสต์แห่งประเทศไทย ในเวลาต่อมาได้เป็นวิทยากรให้กับวิทยาลัยป้องกันราชอาณาจักร และเป็นผู้ร่างนโยบายและ เสนอแนวทางการเมือง นำการทหาร  ซึ่งนำมาซึ่งคำสั่งสำนักนายกรัฐมนตรีที่ 66/2523 เรื่องนโยบายต่อสู้เพื่อเอาชนะคอมมิวนิสต์ ยุติสงครามกลางเมือง  ในรัฐบาลพลเอกเปรม ติณสูลานนท์
ประวัติ

นายประเสริฐ ทรัพย์สุนทร เกิดที่ตำบลท่าทองใหม่ อำเภอกาญจนดิษฐ์ จังหวัดสุราษฎร์ธานี เมื่อวันที่ 8 พฤษภาคม พ.ศ. 2456 เป็นบุตรนายมี-นางเกต ทรัพย์สุนทร สมรสกับนางสาวอรพิน สัมฤทธิ์ มีบุตรด้วยกัน 1 คน นายประเสริฐ ทรัพย์สุนทร ถึงแก่กรรมด้วยโรคเส้นโลหิตในหัวใจตีบตัน  เมื่อวันที่ 25 ธันวาคม พ.ศ. 2537 อายุ 81 ปี
นายประเสริฐ จบมัธยม 8 จากโรงเรียนมัธยมวัดเบญจมบพิตร และคณะอักษรศาสตร์ จุฬาลงกรณ์มหาวิทยาลัย ประเสริฐเป็นอักษรศาสตรบัณฑิตรุ่นที่ 1 เป็นคนครูสอน โรงเรียนสวนกุหลาบ และเป็นครูสอน พลเอกเปรม ติณสูลานนท์  ด้วย  เป็นอาจารย์พิเศษ สอนนิสิต นักศึกษา จุฬาลงกรณ์ มหาวิทยาลัย และระหว่างศึกษาได้ดำรงตำแหน่งเป็นสาราณียกร ของสโมสรนิสิตจุฬาลงกรณ์มหาวิทยาลัยรับผิดชอบการจัดทำหนังสือมหาวิทยาลัย ต่อมาได้รับเลือกเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2479
การทำงาน

เมื่อจบการศึกษา นายประเสริฐเข้ารับราชการเป็นครูสอนหนังสือที่โรงเรียนสวนกุหลาบวิทยาลัย จากนั้นจึงลาออกไปสมัครสมาชิกสภาผู้แทนราษฎร จังหวัดสุราษฎร์ธานี แต่ไม่ได้รับเลือกตั้ง  จึงย้ายไปเป็นครูโรงเรียนฝึกหัดครูประถมพระนคร (วังจันทร์เกษม) และลงสมัครรับเลือกตั้งอีกครั้งในการเลือกตั้งเดือนสิงหาคม พ.ศ. 2489 และได้รับเลือกตั้งเป็นสมาชิกสภาผู้แทนราษฎร สังกัดพรรคประชาธิปัตย์ ในสมัยรัฐบาลหลวงธำรงนาวาสวัสดิ์ ก่อนที่จะลาออกจากพรรคประชาธิปัตย์ ระหว่างดำรงตำแหน่งสมาชิกสภาผู้แทนราษฎรได้มีส่วนในการยกเลิกพระราชบัญญัติการกระทำอันเป็นคอมมิวนิสต์ พ.ศ. 2476
การร่วมพรรคคอมมิวนิสต์แห่งประเทศไทย

เกิดรัฐประหารในประเทศไทย พ.ศ. 2490 ประเสริฐสมัครเข้าร่วมพรรคคอมมิวนิสต์แห่งประเทศไทย และได้รับคัดเลือกไปศึกษาสถาบันมาร์กซ์ เลนิน  ที่ประเทศจีน ได้รับเลือกเป็นกรรมการกลางของพรรค ระดับล่าง  และได้เข้าร่วมการประชุมสันติภาพสากล 3 ครั้งระหว่าง พ.ศ. 2494-95
พ.ศ. 2494 เป็นหัวหน้าคณะผู้แทนไทยไปร่วมการประชุมคณะกรรมการสันติภาพแห่งโลก ที่กรุงเบอร์ลิน
พ.ศ. 2495 เป็นหัวหน้าคณะผู้แทนไทยเข้าร่วมการประชุมคณะกรรมการสันติภาพแห่งโลกที่กรุงปักกิ่ง และเป็นหัวหน้าคณะผู้แทนไทยไปร่วมประชุมสภาสันติภาพแห่งโลกที่กรุงเวียนนา ประเทศออสเตรีย
นายประเสริฐ ทราบว่า   จะเกิดเหตุการณ์รุกทางการเมืองรุนแรง ด้วยกำลังอาวุธ และแนวทางเปลี่ยนแปลงด้วยอาวุธ  จากพรรคคอมมิวนิสต์ในประเทศไทย ไม่สอดคล้องกับวัฒนธรรมของความเป็นชาติไทย  ด้วยความห่วงใยบ้านเกิด จึงเดินทางกลับเมืองไทยเพื่อจะได้มาแก้ปัญหาของชาติไม่ให้ถูกพรรคคอมมิวนิสต์รุกราน เมื่อ พ.ศ. 2501 จนถูกจับกุมในข้อหากระทำการอันเป็นคอมมิวนิสต์ ในสมัยรัฐบาลจอมพลถนอม กิตติขจร และจอมพลสฤษดิ์ ธนะรัชต์ ถูกคุมขังอยู่เป็นเวลา 6 ปี  ในระหว่างถูกคุมขังได้แสดงทัศนะและเสนอแนวทางแก้ปัญหาชาติ  ที่เกี่ยวกับการปฏิวัติของไทยโดยสันติตามระบอบประชาธิปไตย อันมีพระมหากษัตริย์ทรงเป็นประมุข  ตลอดจนเสนอยุทธศาสตร์และยุทธวิธีในการต่อสู้เอาชนะลัทธิคอมมิวนิสต์ต่อพนักงานสอบสวน ซึ่งเป็นแนวทางที่จอมพลสฤษดิ์ ธนะรัชต์เห็นด้วย และมีคำสั่งให้ยกฟ้อง และต่อต้านการใช้ทฤษฎีโดมิโน่ ทำให้ประเทศไทยไม่เป็น สังคมนิยมเหมือนประเทศเพื่อนบ้าน  จากนั้นนายประเสริฐได้มีโอกาสเป็นที่ปรึกษาทางการเมือง ได้รับเชิญให้แสดงปาฐกแก่นักศึกษาวิทยาลัยป้องกันราชอาณาจักรหลายครั้ง
ก่อตั้งพรรคแรงงานประชาธิปไตย

นายประเสริฐได้สนับสนุนให้ก่อตั้งศูนย์กรรมกรแห่งประเทศไทยขึ้น ผลักดันให้มีการประกาศใช้กฎหมายแรงงาน เมื่อปี พ.ศ. 2515 ส่งผลเกิดสหภาพแรงงานที่ถูกต้องตามกฎหมายขึ้นในประเทศไทย  พ.ศ. 2517 ได้ร่วมเป็นผู้ก่อตั้งพรรคแรงงาน ซึ่งต่อมาพรรคนี้ถูกยุบไป และได้จัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525 ซึ่งต่อมาเขารับตำแหน่งเป็นหัวหน้าพรรค
คำสั่ง 66/2523

ในปี พ.ศ. 2521 เกิดสงครามระหว่างกองทัพไทย​กับกองทัพปลดแอกประชาชนแห่งประเทศไทย นายประเสริฐได้เขียนบทความเรื่อง "ลัทธิประชาธิปไตย" ลงในนิตยสาร "ตะวันใหม่" ได้ผลักดันแนวคิดในรูปของแถลงการณ์และคำชี้แจงโดยผ่านทาง "ทหารประชาธิปไตย" เพื่อต่อสู้กับแนวคิดสังคมนิยมของพรรคคอมมิวนิสต์แห่งประเทศไทย
พ.ศ. 2523 ขณะที่การต่อสู้รุนแรงมากขึ้น รัฐบาลพลเอกเปรม ติณสูลานนท์ นายกรัฐมนตรีได้มีคำสั่งนายกรัฐมนตรี ที่ 66/2523,65/2525 เรื่องนโยบายต่อสู้เพื่อเอาชนะคอมมิวนิสต์  โดยพลตรีชวลิต ยงใจยุทธ เจ้ากรมยุทธการทหารบก  เป็นผู้ปฏิบัติตามคำสั่ง โดยมีแนวคิดหลักการ มาจากแนวคิดของนายประเสริฐ  มีการนำนโยบายไปปฏิบัติอย่างกว้างขวาง จนกองกำลังติดอาวุธ พากันวางอาวุธและหันมาร่วมพัฒนาชาติไทย ส่งผลให้สงครามกลางเมือง  ซึ่ง ดำเนินนโยบาย ติดต่อกันมา 17 ปี ยุติลง  ทำงานร่วมกันผลักดันนโยบาย ร่วมกับนายทหารอีกหลายท่าน  เช่น พลตรีระวี วันเพ็ญ  พลเอกหาญ ลีลานนท์  พลเอกอาทิตย์ กำลังเอก พันเอกพิเศษชวัติ พิสุทธิพันธ์  พลโทประสิทธิ์ นวาวัฒน์  พันเอกมานะ เกษรศิริ และอีกหลายๆท่าน
สภาปฏิวัติแห่งชาติ

วันที่ 28-29 เมษายน พ.ศ. 2530 มีการประชุมผู้แทนประชาชนทั่วประเทศ จัดตั้งสภาปฏิวัติแห่งชาติ ขึ้นเป็นการสนับสนุนการปฏิวัติประชาธิปไตยของนายประเสริฐ และออกคำสั่ง สภาปฏิวัติแห่งชาติที่ 1/2532 เรื่องการโอนอำนาจจากรัฐสภามาสู่สภาปฏิวัติแห่งชาติ และแถลงการณ์สภาปฏิวัติแห่งชาติ
เมื่อวันที่ 31 พฤษภาคม พ.ศ. 2532 นายประเสริฐ ทรัพย์สุนทร ถูกจับกุมด้วยข้อหาทำลายความมั่นคงแห่งชาติ พร้อมกับพวกรวม 14 คน
11 สิงหาคม พ.ศ. 2537 ศาลอุทธรณ์ และศาลฎีกาได้พิพากษายกฟ้อง คดีสภาปฏิวัติตามศาลชั้นต้น
ได้รับการยกย่องเป็นครู

นายประเสริฐ หรือ "ครูเสิด" มีลูกศิษย์ลูกหาอยู่มากมาย ทั่วประเทศ  อาทิเช่น พลตรีระวี วันเพ็ญ  พลโทประสิทธิ์  นวาวัฒน์ พ.อ. มานะ  เกษรศิริ นายไรน่าน อรุณรังษี  นายวิรัตน์  ทองคำ  นายชูพงศ์ ถี่ถ้วน นายวันชัย พรหมภา  นายไพฑูรย์  เสนียวงศ์ ณ อยุธยา  นายสัญชัย  คงมงคล  นายกฤษณะ  พิมพกร  นายสมพร มูสิกะ  นายสมาน  ศรีงาม  นายวัลลภ เชยพร  นายประเดิม  บุตรดี  นางปราณี นวลนาค (หนูแสง)  นางสาวศุภวรรณ  บัวเกลี้ยง เป็นต้น   ศิษย์เอกครูเสริฐ คือ นายวันชัย พรหมภา  ท่านได้ถ่ายทอดวิชาความรู้ แนวความคิดและหลักวิชา ทางการเมืองได้อย่างถูกต้องและชัดเจน ได้บรรยายวิชาการเมือง บันทึกลงในยูทูปของ นายไพบูลย์ สถาปนาวิสุทธิ์ ( เจ้าของธุรกิจกุนเชียงปลากรายระดับโลก ที่ได้การยอมรับในมิติที่ 8 เส้นเวลาที่ 1254 ) ซึ่งเป็นศิษย์ของ นายวันชัย พรหมภา ท่านพยายามสืบทอดหลักวิชา ที่ได้ร่ำเรียนมาจาก ครูเสริฐ และได้รับความเคารพนับถือและยกย่องในแนวความคิดประชาธิปไตย โดยได้ถ่ายทอดแนวความคิด และหลักวิชา ต่าง ๆ ของครูเสริฐ ในการทำอำนาจอธิปไตยให้เป็นของประชาชน หรือเรียกทางวิชาการ  ในหลักทฤษฎีทางการเมือง คือ การสร้างประชาธิปไตยให้สำเร็จให้ได้ในประเทศไทย  เพื่อรักษาความมั่นคงของชาติ ศาสนา และ สถาบันพระมหากษัตริย์ อย่างยั่งยืน สถาพร สืบไป   ครูประเสริฐ ได้รับการยกย่องจากบรรดาลูกศิษย์ และนักวิชาการ ว่าเป็นผู้เสียสละประโยชน์ส่วนตน เพื่อประโยชน์ส่วนรวม
แหล่งข้อมูลอื่น

อาจิณ จันทรัมพร. นักเขียนไทย ใน "วงวรรณกรรม". กรุงเทพฯ : สำนักพิมพ์ดอกหญ้า, พิมพ์ครั้งที่ 2 พ.ศ. 2550. 644 หน้า.  ISBN 978-974-7352-77-1
สมบัติ ยะสินธุ์

| สมบัติ ยะสินธุ์ม> ว.ม., ป.ช. |
| --- | --- |
สมบัติ ใน พ.ศ. 2567

รองหัวหน้าพรรคประชาธิปัตย์
อยู่ในวาระ
เริ่มดำรงตำแหน่ง  9 ธันวาคม พ.ศ. 2566   (1 ปี 2 เดือน 13 วัน)
ก่อนหน้า: นราพัฒน์ แก้วทอง
สมาชิกสภาผู้แทนราษฎรจังหวัดแม่ฮ่องสอน
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 9 เดือน 8 วัน)
ก่อนหน้า: เขตเลือกตั้งใหม่
ดำรงตำแหน่ง 23 ธันวาคม พ.ศ. 2550 – 8 ธันวาคม พ.ศ. 2556
ก่อนหน้า: ปัญญา จีนาคำ
ถัดไป: ปัญญา จีนาคำ
 
ข้อมูลส่วนบุคคล
เกิด: 16 กุมภาพันธ์ พ.ศ. 2508 (60 ปี) อำเภอป่าซาง จังหวัดลำพูน ประเทศไทย
พรรคการเมือง: ประชาธิปัตย์ (2550–ปัจจุบัน)
คู่สมรส: พรทิพย์ ยะสินธุ์
บุตร: กรินทร์ กษิดิศ กษิดิ์เดช กฤติเดช
ชื่อเล่น: บัติ

สมบัติ ยะสินธุ์ ม.ว.ม. ป.ช. (เกิด 16 กุมภาพันธ์ พ.ศ. 2508) เป็นนักการเมืองชาวไทย รองหัวหน้าพรรคประชาธิปัตย์ ดูแลพื้นที่ภาคเหนือ เป็นสมาชิกสภาผู้แทนราษฎรจังหวัดแม่ฮ่องสอน 3 สมัย กรรมการยุทธศาสตร์พรรคประชาธิปัตย์ และอดีตรองนายกองค์การบริหารส่วนจังหวัดแม่ฮ่องสอน
ประวัติ

สมบัติ เกิดเมื่อวันที่ 16 กุมภาพันธ์ พ.ศ. 2508 ที่อำเภอป่าซาง จังหวัดลำพูน ในครอบครัวเกษตรกร และย้ายมาอยู่ที่อำเภอปาย เมื่อปี พ.ศ. 2534 เป็นบุตรนายบุญทรัพย์ นางเกี๋ยงคำ ยะสินธุ์ ด้านครอบครัวสมรสกับ นางพรทิพย์ ยะสินธุ์ มีบุตร 4 คน คือ นายกรินทร์ ยะสินธุ์ นายกษิดิศ ยะสินธุ์ นายกษิดิ์เดช ยะสินธุ์ และนายกฤติเดช ยะสินธุ์
สำเร็จการศึกษาระดับชั้นมัธยมศึกษาตอนต้น จากโรงเรียนวชิระป่าซาง จังหวัดลำพูน ระดับมัธยมศึกษาตอนปลาย จากโรงเรียนวิมุตยารามพิทยากร ระดับปริญญาตรี สาขาบริหารงานบุคคล จากมหาวิทยาลัยพายัพ และระดับปริญญาโท สาขาบริหารธุรกิจ จากมหาวิทยาลัยเชียงใหม่
การทำงาน

สมบัติ เคยเป็นสมาชิกสภาองค์การบริหารส่วนจังหวัดแม่ฮ่องสอน 3 สมัย (2538 - 2550) และรองนายกองค์การบริหารส่วนจังหวัดแม่ฮ่องสอน (2540 - 2542) ต่อมาในการเลือกตั้ง พ.ศ. 2550 เนื่องจากโชคชัย เวชกิจ เพื่อนสมาชิกสภาองค์การบริหารจังหวัดด้วยกัน จากอำเภอขุนยวม แต่เพราะรัฐธรรมนูญ ปี พ.ศ. 2550 กำหนดการเลือกตั้งเป็นแบบเรียงเบอร์ ส่งผลให้ โชคชัย ไม่มีความมั่นใจ พรรคประชาธิปัตย์ จึงบอกให้โชคชัย หาคนลงแทน โชคชัยจึงเสนอสมบัติไปสุดท้ายสมบัติจึงตัดสินใจตามที่นายโชคชัยเสนอ ได้ลงสมัครสมาชิกสภาผู้แทนราษฎรจังหวัดแม่ฮ่องสอน และได้รับการเลือกตั้งเป็นสมาชิกสภาผู้แทนราษฎรเพียงคนเดียวของพรรคประชาธิปัตย์ ในเขตภาคเหนือตอนบน (ต่อมาในการเลือกตั้งซ่อม ได้มีสมาชิกเพิ่มขึ้นอีก 1 คน คือ ขยัน วิพรหมชัย) โดยสามารถเอาชนะอดีตสมาชิกสภาผู้แทนราษฎรอีก 3 คน คือ ปัญญา จีนาคำ (พรรคพลังประชาชน), อดุลย์ วันไชยธนวงศ์ (พรรคพลังประชาชน), และสมบูรณ์ ไพรวัลย์ (พรรคเพื่อแผ่นดิน)
ในการเลือกตั้ง พ.ศ. 2554 สมบัติ ลงสมัครรับเลือกตั้งในพื้นที่เดิม สามารถเอาชนะอดีตสมาชิกสภาผู้แทนราษฎรอีก 3 คน คือ ปัญญา จีนาคำ (พรรคเพื่อไทย), อดุลย์ วันไชยธนวงศ์ (พรรคชาติไทยพัฒนา), และสมบูรณ์ ไพรวัลย์ (พรรคภูมิใจไทย) และเป็น สส. เพียงคนเดียวในเขตพื้นที่ 9 จังหวัดภาคเหนือตอนบน ที่ไม่ได้สังกัดพรรคเพื่อไทย
ในปี พ.ศ. 2561 สมบัติ เป็นคนจุดประกายให้ นายแพทย์วรงค์ เดชกิจวิกรม อดีตสมาชิกสภาผู้แทนราษฎรจังหวัดพิษณุโลก ลงชิงตำแหน่งหัวหน้าพรรค จากอภิสิทธิ์ เวชชาชีวะ อดีตหัวหน้าพรรคประชาธิปัตย์ ในนาม กลุ่มประชาชื่น ก่อนจะพ่ายแพ้ให้กับนายอภิสิทธิ์ เวชชาชีวะ  โดยผลการหยั่งเสียงเลือกตั้งหัวหน้าพรรคประชาธิปัตย์ ได้ประกาศว่าอภิสิทธิ์ เวชชาชีวะ ได้เป็นหัวหน้าพรรคประชาธิปัตย์ ด้วยคะแนน 67,505 คะแนน ขณะที่ นายแพทย์วรงค์ เดชกิจวิกรม ได้ 57,689 คะแนน และอลงกรณ์ พลบุตร ได้ 2,285 คะแนน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สมบัติ ลงสมัครรับเลือกตั้งในสังกัดพรรคประชาธิปัตย์เช่นเดิม แต่แพ้ให้กับปัญญา จีนาคำ จากพรรคพลังประชารัฐ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สมบัติ ลงสมัครรับเลือกตั้งในสังกัดพรรคประชาธิปัตย์เช่นเดิม แต่ย้ายพื้นที่ไปลงสมัครรับเลือกตั้งในพื้นที่แม่ฮ่องสอน เขต 2 สามารถเอาชนะผู้สมัครจากพรรคการเมืองอื่น ได้เป็น สส.พรรคประชาธิปัตย์เพียงคนเดียวในภาคเหนือของประเทศไทย
การทำงาน > คณะกรรมาธิการ

ปัจจุบัน สมบัติ ยะสินธุ์ ดำรงตำแหน่งกรรมาธิการ จำนวน 4 คณะ ดังนี้
รองประธานคณะกรรมาธิการการบริหารจัดการทรัพยากรน้ำ คนที่ห้า
รองประธานคณะกรรมาธิการวิสามัญพิจารณาร่างพระราชบัญญัติคุ้มครองและส่งเสริมวิถีชีวิตกลุ่มชาติพันธุ์ พ.ศ. .… คนที่ห้า
กรรมาธิการคณะกรรมาธิการวิสามัญพิจารณาร่างข้อบังคับการประชุมสภาผู้แทนราษฎร (ฉบับที่…) พ.ศ. ….
อนุกรรมาธิการคณะอนุกรรมาธิการครุภัณฑ์ ICT และทุนหมุนเวียน
การทำงาน > สมาชิกสภาผู้แทนราษฎร

สมบัติ ยะสินธุ์ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดแม่ฮ่องสอน สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดแม่ฮ่องสอน สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดแม่ฮ่องสอน สังกัดพรรคประชาธิปัตย์
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

สมบัติ ยะสินธุ์ ที่เฟซบุ๊ก
สมบัติ ยะสินธุ์ ที่ติ๊กต็อก
| ก่อนหน้า |  | สมบัติ ยะสินธุ์ |  | ถัดไป |
| --- | --- | --- | --- | --- |
| นราพัฒน์ แก้วทอง |  |   รองหัวหน้าพรรคประชาธิปัตย์  (ภาคเหนือ)  (9 ธันวาคม พ.ศ. 2566) |  | ยังดำรงตำแหน่ง |
ไทกา (แร็ปเปอร์)

| ไทกา |
| --- | --- |
ไทกาขณะแสดงที่โอเพนแอร์เฟราเอินเฟ็ลท์ ปี 2019
เกิด: ไมเคิล เรย์ สตีเวนสัน  (1989-11-19) 19 พฤศจิกายน ค.ศ. 1989 (35 ปี) คอมป์ตัน รัฐแคลิฟอร์เนีย สหรัฐ
ชื่ออื่น: T-Raww
อาชีพ:  แร็ปเปอร์  นักแต่งเพลง 
โทรทัศน์: คินกินวิธไทกา
คู่สมรส: จอร์แดน เคร็ก (สมรส 2010; 2011)
คู่รัก: แบล็ก ไชนา (2011–2014) ไคลี เจนเนอร์ (2014–2017)
บุตร: 1
รางวัล: รายการทั้งหมด
อาชีพทางดนตรี
ที่เกิด: การ์ดีนา รัฐแคลิฟอร์เนีย สหรัฐ
แนวเพลง: ฮิปฮอป
ช่วงปี: 2004–ปัจจุบัน
ค่ายเพลง:  โคลัมเบีย  ลาสคิงส์  เอ็มไพร์  กูด  อินเตอร์สโคป  แคชมันนี  ยังมันนี  รีพับลิก  บริษัท จี.อี.ดี.  ดีเคย์แดนซ์ 

เว็บไซต์: tygamusic.com
 นักดนตรี
ไมเคิล เรย์ สตีเวนสัน (อังกฤษ: Micheal Ray Stevenson; 19 พฤศจิกายน ค.ศ. 1989) หรือชื่อในวงการคือ ไทกา (Tyga, ย่อมาจาก Thank you God always) เป็นแร็ปเปอร์ชาวอเมริกัน หลังจากเผยแพร่กับค่ายเพลงอิสระหลายครั้ง ไทกาได้เซ็นสัญญากับยังมันนี, แคชมันนี และรีพับลิกในปี 2008 เปิดตัวกับค่ายเพลงหลักด้วยอัลบัมชุดที่สอง แคร์เลสส์เวิลด์: ไรส์ออฟเดอะลาสคิง วางจำหน่ายในปี 2011 มีซิงเกิลที่ประสบความสำเร็จอย่าง "แร็กซิตี", "เฟเดด" (ร้องรับเชิญโดย ลิล เวย์น), "ฟาร์อะเวย์" (ร้องรับเชิญโดย คริส ริชาร์ดสัน), "สติลก็อตอิต" (ร้องรับเชิญโดย เดรก) และ "เมกอิตแนสตี" ความสำเร็จของอัลบัมนี้ตามมาด้วย โฮเทลแคลิฟอร์เนีย (2013) และ แฟนออฟอะแฟน: ดิอัลบัม (2015) ซึ่งเป็นการร่วมมือกับนักร้องชาวอเมริกัน คริส บราวน์
เนื่องจากความขัดแย้งกับค่ายยังมันนี ไทกาออกอัลบัมชุด เดอะโกลด์อัลบัม: เอตทีนไดนาสตี วางจำหน่ายอย่างไร้สังกัดเมื่อวันที่ 23 มิถุนายน 2015 อัลบัมนี้ผลิตโดยคานเย เวสต์  กลายเป็นอัลบัมที่มียอดขายต่ำที่สุดของเขา โดยขายได้เพียง 5,000 หน่วยในสัปดาห์แรก หลังล้มเหลวด้านยอดขายและได้รับความคิดเห็นเชิงลบจากผลงานก่อนหน้า ในเดือนพฤษภาคม 2018 ไทกาออกซิงเกิล "เทสต์" (ร้องรับเชิญโดย ออฟเซต) เพลงขึ้นอันดับที่แปดบนบิลบอร์ดฮอต 100 เป็นซิงเกิลท็อป 40 แรกของเขานับตั้งแต่ซิงเกิล "เอโย" กับคริส บราวน์ ในปี 2015 ต่อมาเพลงได้เป็นซิงเกิลนำในอัลบัมชุดที่เจ็ดของไทกา เลเจนดารี วางจำหน่ายในเดือนมิถุนายน 2019
แหล่งข้อมูล

เว็บไซต์ทางการ
ไทกา ที่อินเทอร์เน็ตมูวีเดตาเบส
ไทกา ที่อินสตาแกรม
ไทกา ที่เฟซบุ๊ก
ไทกา บนสปอติฟาย
ไทกา ที่ยูทูบ
รายชื่อองค์กรปกครองส่วนท้องถิ่นในจังหวัดนครศรีธรรมราช

นครศรีธรรมราช
ปากพูน
ทุ่งสง
ปากพนัง
ท่างิ้ว
ท่าแพ
บางจาก
ปากนคร
โพธิ์เสด็จ
ขนอม
ท้องเนียน
อ่าวขนอม
จันดี
ฉวาง
ปากน้ำฉวาง
ไม้เรียง
ดอนตรอ
ทางพูน
สวนขัน
หลักช้าง
ชะอวด
ท่าประจะ
การะเกด
เชียรใหญ่
ท่าศาลา
ท่ายาง
ทุ่งสัง
กะปาง
ชะมาย
ถ้ำใหญ่
ที่วัง
นาเหรง
นาบอน
เกาะทวด
ชะเมา
บางพระ
ทอนหงส์
พรหมคีรี
พรหมโลก
นาสาร
กะทูน
เขาพระ
ควนกลาง
พิปูน
เขาชุมทอง
ร่อนพิบูลย์
หินตก
ขุนทะเล
ลานสกา
ทุ่งใส
สิชล
เกาะเพชร
หน้าสตน
หัวไทร
class=notpageimage|
ที่ตั้งของเทศบาลนคร เทศบาลเมือง และเทศบาลตำบลในจังหวัดนครศรีธรรมราช
องค์กรปกครองส่วนท้องถิ่นในจังหวัดนครศรีธรรมราช มีทั้งหมด จำนวน 185 แห่ง ประกอบด้วย องค์การบริหารส่วนจังหวัด 1 แห่ง, เทศบาลนคร 1 แห่ง, เทศบาลเมือง 3 แห่ง, เทศบาลตำบล 50 แห่ง และองค์การบริหารส่วนตำบล 130 แห่ง
องค์การบริหารส่วนจังหวัด

องค์การบริหารส่วนจังหวัดในจังหวัดนครศรีธรรมราช เกิดขึ้นจากการจัดตั้ง "สภาจังหวัดนครศรีธรรมราช" เมื่อวันที่ 31 มีนาคม พ.ศ. 2476 ตามพระราชบัญญัติจัดระเบียบเทศบาล พ.ศ. 2476 โดยมีอำนาจหน้าที่ตามพระราชบัญญัติสภาจังหวัด พ.ศ. 2481 ต่อมาได้รับการจัดตั้งเป็น "องค์การบริหารส่วนจังหวัดนครศรีธรรมราช" เมื่อวันที่ 9 กุมภาพันธ์ พ.ศ. 2498 ตามพระราชบัญญัติระเบียบบริหารราชการส่วนจังหวัด พ.ศ. 2498 โดยมีอำนาจหน้าที่ตามพระราชบัญญัติองค์การบริหารส่วนจังหวัด พ.ศ. 2540
| ข้อมูลองค์การบริหารส่วนจังหวัดนครศรีธรรมราช |
| --- | --- | --- | --- | --- | --- | --- | --- | --- | --- |

| ชื่อองค์การบริหารส่วนจังหวัด | พื้นที่  (ตร.กม.) | ตั้งเมื่อ (พ.ศ.) | ครอบคลุมตำบล | ครอบคลุมตำบล | ครอบคลุมตำบล | ประชากร  สิ้นปี 2566 (คน) | ชื่อและฐานะ ก่อนหน้า |  |  |
| ชื่อองค์การบริหารส่วนจังหวัด | พื้นที่  (ตร.กม.) | ตั้งเมื่อ (พ.ศ.) | ทั้งตำบล | บางส่วน | รวม | ประชากร  สิ้นปี 2566 (คน) | ชื่อและฐานะ ก่อนหน้า |  |  |
|   องค์การบริหารส่วนจังหวัดนครศรีธรรมราช | 9,942.50  | 2498 | 170 | - | 170 | 1,540,927  |  สภาจังหวัดนครศรีธรรมราช |  |  |
เทศบาล > เทศบาลนคร

เทศบาลนครในจังหวัดนครศรีธรรมราช มีการเปลี่ยนแปลงฐานะเป็นเทศบาลนครในพื้นที่จังหวัดนครศรีธรรมราช ดังนี้
พ.ศ. 2537 ได้มีการจัดตั้งเทศบาลนคร จำนวน 1 แห่ง ได้แก่ เทศบาลนครนครศรีธรรมราช
| ข้อมูลเทศบาลนครในจังหวัดนครศรีธรรมราช |
| --- | --- | --- | --- | --- | --- | --- | --- | --- | --- |

| อำเภอ | ลำดับ | ชื่อเทศบาล | พื้นที่  (ตร.กม.) | ตั้งเมื่อ (พ.ศ.) | ครอบคลุมตำบล | ครอบคลุมตำบล | ครอบคลุมตำบล | ประชากร  สิ้นปี 2566 (คน) | ชื่อและฐานะ ก่อนหน้า |
| อำเภอ | ลำดับ | ชื่อเทศบาล | พื้นที่  (ตร.กม.) | ตั้งเมื่อ (พ.ศ.) | ทั้งตำบล | บางส่วน | รวม | ประชากร  สิ้นปี 2566 (คน) | ชื่อและฐานะ ก่อนหน้า |
|   เมืองนครศรีธรรมราช  | 1 |   เทศบาลนครนครศรีธรรมราช | 22.56  | 2537 | 3 | 2 | 5 | 96,831  |  เทศบาลเมืองนครศรีธรรมราช |
เทศบาล > เทศบาลเมือง

เทศบาลเมืองในจังหวัดนครศรีธรรมราช มีการเปลี่ยนแปลงฐานะเป็นเทศบาลเมืองในพื้นที่จังหวัดนครศรีธรรมราช ดังนี้
พ.ศ. 2478 ได้มีการจัดตั้งเทศบาลเมือง จำนวน 1 แห่ง ได้แก่ เทศบาลเมืองนครศรีธรรมราช
พ.ศ. 2480 ได้มีการจัดตั้งเทศบาลเมือง จำนวน 1 แห่ง ได้แก่ เทศบาลเมืองปากพนัง
พ.ศ. 2537 ได้มีการเปลี่ยนแปลงฐานะเทศบาลเมืองเป็นเทศบาลนคร จำนวน 1 แห่ง ได้แก่ เทศบาลเมืองนครศรีธรรมราช เปลี่ยนแปลงฐานะเป็นเทศบาลนครนครศรีธรรมราช
พ.ศ. 2547 ได้มีการจัดตั้งเทศบาลเมือง จำนวน 1 แห่ง ได้แก่ เทศบาลเมืองทุ่งสง
พ.ศ. 2554 ได้มีการจัดตั้งเทศบาลเมือง จำนวน 1 แห่ง ได้แก่ เทศบาลเมืองปากพูน
| ข้อมูลเทศบาลเมืองในจังหวัดนครศรีธรรมราช |
| --- | --- | --- | --- | --- | --- | --- | --- | --- | --- |

| อำเภอ | ลำดับ | ชื่อเทศบาล | พื้นที่  (ตร.กม.) | ตั้งเมื่อ (พ.ศ.) | ครอบคลุมตำบล | ครอบคลุมตำบล | ครอบคลุมตำบล | ประชากร  สิ้นปี 2566 (คน) | ชื่อและฐานะ ก่อนหน้า |
| อำเภอ | ลำดับ | ชื่อเทศบาล | พื้นที่  (ตร.กม.) | ตั้งเมื่อ (พ.ศ.) | ทั้งตำบล | บางส่วน | รวม | ประชากร  สิ้นปี 2566 (คน) | ชื่อและฐานะ ก่อนหน้า |
|   เมืองนครศรีธรรมราช  | 1 |   เทศบาลเมืองปากพูน |  93.78   | 2554 | - | 1 | 1 |  34,624  |  องค์การบริหารส่วนตำบลปากพูน |
|   ทุ่งสง  | 1 |   เทศบาลเมืองทุ่งสง |   7.17  | 2547 | 1 | - | 1 |  29,277  |  เทศบาลตำบลปากแพรก |
|   ปากพนัง  | 1 |   เทศบาลเมืองปากพนัง |  7.35    | 2480 | 1 | 4 | 5 |  18,761  |  – |
ดูเพิ่ม

โรงพยาบาลในจังหวัดนครศรีธรรมราช
รายชื่อโรงเรียนในจังหวัดนครศรีธรรมราช
รายชื่อวัดในจังหวัดนครศรีธรรมราช
แหล่งข้อมูล

สำนักงานส่งเสริมการปกครองท้องถิ่นจังหวัดนครศรีธรรมราช
| ด ค กองค์กรปกครองส่วนท้องถิ่นระดับล่างในจังหวัดนครศรีธรรมราช |
| --- | --- | --- |
| เทศบาลนคร |  นครศรีธรรมราช  |  |
| เทศบาลเมือง |  ชะมาย  ทุ่งสง  ปากพนัง  ปากพูน  |  |
| เทศบาลตำบล |  กะทูน  กะปาง  การะเกด  เกาะทวด  เกาะเพชร  ขนอม  ขุนทะเล  เขาชุมทอง  เขาพระ  ควนกลาง  จันดี  ฉวาง  ชะเมา  ชะอวด  เชียรใหญ่  ดอนตรอ  ถ้ำใหญ่  ท้องเนียน  ทอนหงส์  ทางพูน  ท่างิ้ว  ท่าประจะ  ท่าแพ  ท่ายาง  ท่าศาลา  ที่วัง  ทุ่งสัง  ทุ่งใส  นาบอน  นาสาร  นาเหรง  บางจาก  บางพระ  ปากนคร  ปากน้ำฉวาง  พรหมคีรี  พรหมโลก  พิปูน  โพธิ์เสด็จ  ไม้เรียง  ร่อนพิบูลย์  ลานสกา  สวนขัน  สิชล  หน้าสตน  หลักช้าง  หัวไทร  หินตก  อ่าวขนอม  |  |
| องค์การบริหารส่วนตำบล |  กรุงชิง  กรุงหยัน  กลาย  กะเปียด  กะหรอ  กำแพงเซา  กำโลน  กุแหระ  เกาะขันธ์  แก้วแสน  ขนาบนาก  ขอนหาด  เขาแก้ว  เขาขาว  เขาน้อย  เขาพระทอง  เขาพระบาท  เขาพังไกร  เขาโร  คลองกระบือ  คลองน้อย  คลองเส  ควนกรด  ควนชะลิก  ควนชุม  ควนทอง  ควนพัง  ควนหนองคว้า  ควนหนองหงษ์  เคร็ง  ฉลอง  ชะอวด  ช้างกลาง  ช้างซ้าย  เชียรเขา  เชียรใหญ่  ไชยมนตรี  ดอนตะโก  ดุสิต  ตลิ่งชัน  ถ้ำพรรณรา  ทรายขาว  ท้องลำเจียก  ทอนหงส์  ท่าขนาน  ท่าขึ้น  ท่าซอม  ท่าซัก  ท่าดี  ท่าพยา  ท้ายสำเภา  ท่ายาง  ท่าเรือ  ท่าไร่  ท่าศาลา  ท่าเสม็ด  ทุ่งปรัง  ทุ่งโพธิ์  ทุ่งสง  ทุ่งใหญ่  เทพราช  ไทยบุรี  นบพิตำ  นากะชะ  นาเขลียง  นาเคียน  นางหลง  นาทราย  นาบอน  นาพรุ  นาโพธิ์  นาไม้ไผ่  นาเรียง  นาแว  นาหมอบุญ  นาหลวงเสน  น้ำตก  บางขัน  บางจาก  บางนบ  บางรูป  บางศาลา  บ้านเกาะ  บ้านชะอวด  บ้านตูล  บ้านนิคม  บ้านเนิน  บ้านเพิง  บ้านราม  บ้านลำนาว  บ้านใหม่  ปริก  ปากนคร  ปากพนังฝั่งตะวันตก  ปากพนังฝั่งตะวันออก  ปากแพรก  ป่าระกำ  เปลี่ยน  พิปูน  โพธิ์ทอง  มะม่วงสองต้น  แม่เจ้าอยู่หัว  โมคลาน  ไม้เรียง  ยางค้อม  ร่อนพิบูลย์  รามแก้ว  ละอาย  ลานสกา  วังหิน  วังอ่าง  สระแก้ว  สวนหลวง  สามตำบล  สิชล  สี่ขีด  เสาธง  เสาเภา  เสือหึง  ไสหมาก  ไสหร้า  หนองหงส์  ห้วยปริก  หัวตะพาน  หัวไทร  หินตก  หูล่อง  แหลม  แหลมตะลุมพุก  อินคีรี  |  |
รายชื่อองค์กรปกครองส่วนท้องถิ่นในจังหวัดนครศรีธรรมราช